Monika & Borut: Že na prvem zmenku sva vedela, da se bova poročila

Lanski natečaj Najina zgodba ~ Spoznala sva se na ona-on.com se bo kmalu zaključil s Sanjsko ona-on.com poroko, ko bosta usodni “da” dahnila Monika in Borut. Pred njunim najlepšim dnem smo se z njima pogovarjali o tem, kako se je njuna zgodba začela in o njunem partnerskem odnosu.

Monika in Borut sta simpatičen par, čigar ljubezenska zgodba se je pred dobrimi tremi leti začela pisati na ona-on.com.

Prvi je kliknil Borut, ki je na ona-on.com po nekaj dneh od registracije “zagledal profil nasmejane simpatične punce.” Sledilo je nekaj dnevno dopisovanje. “Z vsakim sporočilom sem bila bolj zaljubljena vanj,” pravi Monika.

Spoznala sta se na ona-on.com. Koliko časa sta bila registrirana, preden sta se našla?

Monika: “Prijavila sem se v nedeljo zvečer, v torek sva si začela dopisovati, v nedeljo sva se prvič videla.”

Borut: “Manj kot en teden.”

Bilo je tako prijetno, da se še po polnoči nisva mogla posloviti.

Kam sta šla na prvi zmenek?

Monika: “Sprehajala sva se po stari Ljubljani in se ustavila na čaju v prijetnem lokalu. Borut se rad pohvali, da je Korošec, ki je skoraj 20 let živel v Mariboru, razkazoval Ljubljano rojeni Ljubljančanki. Bilo je tako prijetno, da se še po polnoči nisva mogla posloviti.”

Kateri je glavni razlog, da sta se zaljubila drug v drugega?

Monika: “Zdi se mi, da sem se zaljubljala vanj že med spletnim klepetanjem. Pet dni sva vsak dan po več ur klepetala in se spoznavala. Mislim, da sem bila zaljubljena že preden sem ga sploh videla. Ko sem ga pa še v živo videla, me je pa dokončno osvojil.

Od vsega začetka sva bila iskrena drug z drugim. Oba sva odprta in komunikativna in že takoj ‘sva se ujela’. Ugotavljala sva, da naju veliko stvari druži, da imava zelo podobne življenjske nazore in da uživava v družbi drug drugega.”

Borut: “Z Moniko imava podobne življenjske nazore, sva odprta in iskrena, ter imava tudi skupne hobije.”

Katere stvari obožujeta drug pri drugem?

Monika: “Borut je večni romantik. Je mojster skrivanja ljubezenskih sporočilc in majhnih pozornosti, ki mi polepšajo dan. Občudujem njegovo srčnost, vztrajnost in odločnost.

Pri Borutu mi je všeč, ker ima zelo rad otroke in je krasen oče najini hčerki. Veliko mi pomeni to, da se skupaj smejiva in se pogovarjava o najrazličnejših stvareh.

Zelo sem mu hvaležna, ko mi pozno v noč pomaga pri službenih stvareh. Vedno je pripravljen pomagati, ko ga potrebujem. (Kljub temu, da misli, da bi to morala narediti že kakšen dan prej in ne zadnji trenutek.) Všeč mi je to, da zna najti v vsaki stvari dobro.”

Zelo se že veselim, da Moniko lahko odpeljem pred oltar, kjer bo tudi uradno postala moja žena.

Borut: “Moja Monika je vedno nasmejana, odprta do ljudi in v njeni družbi se prav vsak naleze dobre volje. Je zelo srčna oseba, vedno se odzove iskreno in nikoli ne zavaja oziroma laže.

Rada se pocrklja in je zelo nežna dušica. Obožuje sprehode v naravi, sedaj še posebej, ko nama narekuje tempo najina hčerka. Je čudovita mati in partnerka, vedno mi zna prisluhniti in me pomiriti …

Skratka, je prav to, kar sem si že od nekdaj želel: odlična partnerka, prijateljica, ljubimka, sogovornica in čudovita mati. Zelo se že veselim, da jo lahko odpeljem pred oltar, kjer bo tudi uradno postala moja žena.”

Nam zaupata kakšen zanimiv pripetljaj tekom spoznavanja v vajini partnerski zvezi?

Monika: “Kot večina ostalih žensk in moških na svetu, imava tudi midva kdaj težave z moško oziroma žensko interpretacijo določene situacije.

Morda ne ravno pripetljaj, vendar se mi zdi zelo posrečena Borutova interpretacija najinega zaključka prvega zmenka. Ko sem mu poskušala očitno zanj preveč direktno povedati, da si želim resne zveze in da me druženje ‘za zabavo’ ne zanima.

On pravi, da sem ga že takoj postavila pred dejstvo: Če ne misliš resno, me ne kliči več. Ko sva se tistega poznega večera razšla, ni minilo več kot 15 minut, ko mi je telefon zazvonil. Toliko o tem, kdo je bil bolj zagret!”

Kako vzdržujeta dobro partnersko zvezo?

Trenutno naju zelo povezuje organizacija poroke.

“V zadnjem času ugotavljava, da si premalokrat vzameva čas samo za naju. Odkar se nama je rodila hčerka, se je precej spremenilo. Za odnos se je treba še bolj truditi in sproti ‘nalagati drva na ogenj’. Kar pa je včasih velik izziv za naju.

Trenutno naju zelo povezuje organizacija poroke, saj lahko sestanek glede organizacije spremeniva v mini zmenek. Pa čeprav to pomeni zgolj 15 minut za kavico v dvoje. Poskušava tudi čim bolj izkoristiti večerne urice, ko najina deklica že spi.”

Kdaj sta vedela, da se želita poročiti?

Monika: “Če bi rekla, da v trenutku, ko sem ga prvič zagledala, se ne bi prav nič zlagala. Vedela sem, da pred mano stoji človek, s katerim želim deliti svoje življenje.”

Borut: “Ko sem jo prvič zagledal, sem vedel, da je to moja bodoča žena.”

Sta se pred prijavo na natečaj Najina zgodba zaročila?

“V bistvu ne. Ampak sva se večkrat pogovarjala o poroki. ‘Uradno’ me je Borut zaprosil šele lani poleti. Nekega poletnega večera na samotni plaži … Bilo je nepozabno!”

Sta se o poroki pogovarjala še preden sta se prijavila na natečaj Najina zgodba?

Monika: “Da, oba sva si želela poroke. Na splošno se mi zdi poroka ena velika potrditev ljubezni. Preprosto je še en dodaten dokaz partnerju, da izbereš njega in da si se pripravljen zanj truditi. Je tista zaveza, ki te druži s tem posebnim človekom in ti morda vsaj malo pomaga tudi v trenutkih, ko ne gre vse po maslu.”

Bi ljubezen tudi ti?
Zakaj sta se odločila sodelovati na natečaju Najina zgodba?

“Na to idejo je prišel Borutov bratranec Aleksander in on nama je predlagal, da bi se prijavila. V bistvu sva precej kolebala.

Spontano sva se odločila, da poskusiva.

Sama si nikoli nisem želela velike poroke (Pa smo spet pri zarečenem kruhu!) in mi sprva ideja o neki veliki ‘javni’ poroki ni bila ravno najbolj všeč. Potem pa sva se pogovarjala in malo razmišljala in se spontano odločila, da poskusiva.”

Kakšni so bili občutki, ko sta izvedela, da sta prejela Sanjsko poroko 2017?

“Presrečna sva bila! Toliko ljudi je glasovalo za naju, da sva bila presenečena in zelo hvaležna vsem, ki so navijali in glasovali za naju. Zavedava se, da nama brez te številčne podpore družine, prijateljev in znancev ne bi uspelo. Dejansko je to naša skupna zmaga.

Še enkrat se iz srca zahvaljujeva vsem, ki so glasovali za naju!”

Ko sva dobila Sanjsko ona-on.com poroko sva bila presrečna!

Vajina Sanjska poroka se nezadržno bliža. Sta že kaj živčna ali se veselita?

“Niti najmanj nisva živčna in se zelo veseliva. Je pa res, da na lastni koži spoznavava, zakaj se ljudje najprej poročijo in šele nato imajo otroke. Obratno je definitivno težje. Predvsem z vidika organizacije. V tem času sva (in še bova) veliko koristila usluge družine in prijateljev.”

Kako si predstavljata vajino Sanjsko ona-on.com poroko?

“Ker imava tako dobro ekipo, ki nama pomaga, naju sploh ne skrbi, da ne bo šlo vse kot po maslu. Pri organizaciji poroke nama ogromno pomaga najina načrtovalka Petra, ki je res krasna. Brez nje si sploh ne predstavljam organizacije takega dogodka.

Sanjska poroka se zgodi takrat, ko so del nje ‘sanjski ljudje’. Za naju bo sanjsko to, da bova imela na ta dan (poleg drug drugega, seveda) ob sebi vse tiste, ki jih imava najrajši.

Za sanjsko poroko so potrebni sanjski prostor, sanjska hrana in sanjsko vzdušje, ki se zgodi ob odlični glasbi in sproščenih svatih. Za naju bo najina poroka sanjska.”

Morda poznata še kakšen par, ki se je spoznal na ona-on.com?

Monika: “Poznam še 2 para, ki sta se spoznala preko ona-on. Med njimi je tudi moja sodelavka.”

Bi samskim priporočala uporabo ona-on.com?

Ona-on.com bi absolutno priporočala samskim!

“Absolutno. Mogoče bi kdo lahko rekel, da sva imela srečo, ker sva se tako hitro našla. Vsekakor pa se nama zdi, da je spletni portal ona-on eden od praktičnih orodij, s pomočjo katerega lahko spoznavaš ljudi.”

Kaj bi svetovala samskim, ki še iščejo svojo ljubezen?

“Naj bodo odprti in naj poskušajo iti izven svojih okvirjev.”

Moniki in Borutu želimo na njuni skupni poti veliko sreče! Spremljaj Monikino & Borutovo pot od prvega klika do Sanjske ona-on.com poroke!